Turun lentoasema

alt=|pienoiskuva|AirBalticin Q400 Riian lentoasemalta saapuu Turkuun.
pienoiskuva|Terminaali 1:n sisäänkäynti toukokuussa 2012.
alt=|pienoiskuva|Finnairin OH-ATI ATR 72-500 Turussa kesällä 2019 Turku Airshow'n aikaan.
Turun lentoasema  () sijaitsee Turussa Lentokentän kaupunginosassa, kahdeksan kilometriä kaupungin keskustasta pohjoiseen. Lentoaseman kiitotie 08/26 on 2 500 metriä pitkä.

Vuonna 2024 Turun lentoaseman kautta kulki 255 014 matkustajaa, ja se oli matkustajamäärältään Suomen lentoasemista tuolloin viidenneksi vilkkain. Rahtimääriltään lentoasema puolestaan oli vuonna 2022 toiseksi suurin 1 044 kauttaan kulkeneen rahtitonnin perusteella.

Turusta lennetään reittilentoja Maarianhaminaan, Gdańskiin, Riikaan, Kööpenhaminaan ja Tukholmaan sekä talvikaudella Tjäreborgin tilauslentoja Gran Canarialle ja Teneriffalle.

Lentoasemalla on matkustajaterminaalin lisäksi erillinen täyden palvelun rahtiterminaali, jossa toimii pikakuljetusyhtiö TNT:n Suomen lentorahdin pääkeskus. TNT:llä on viikoittaiset reitit Turusta Liègeen ja Göteborgiin. Rahtiterminaalia käyttää myös pikakuljetusyhtiö DHL.

Lentoasemalla toimii Rajavartiolaitoksen vartiolentolaivueen Turun vartiolentue sekä FinnHEMS-tukikohta.

 Historia 

Turun ensimmäinen lentoasema oli 1920-luvulla Ruissalon saareen rakennettu Ruissalon lentosatama, josta liikennöitiin Tukholmaan. Maalentokoneisiin siirryttäessä uuden maalentoaseman perustaminen tuli aiheelliseksi, mutta Ruissalon maaperän ja kustannussyiden takia suunnitelmat muuttuivat, ja Suomen ensimmäinen siviililentoasema Artukaisten lentokenttä avattiin vuonna 1935. Artukaisista lennettiin Tukholmaan, Helsinkiin, Poriin ja Vaasaan. Artukaisten maalentoasema palveli vuoteen 1955 saakka, jonka jälkeen lentotoiminta siirtyi Turun, Maarian ja Ruskon rajalle rakennetulle uudelle lentoasemalle.http://vanhatpainetutkartat.maanmittauslaitos.fi/mml_vanhat_kartat/Painetut_kartat/21_Peruskartta_20k/1/1044/104407/104407_1952.jpg Vuonna 1957 lentoasema-alueen Maariaan ja Ruskoon kuulunet osat liitettiin Turun kaupunkiin.http://digi.narc.fi/digi/view.ka?kuid=92823http://digi.narc.fi/digi/view.ka?kuid=91059 

Uusi lentoasema ja myöhemmin paranneltu kiitotie vastasivat lentoliikenteen kehittyviin tarpeisiin. 1990-luvun alussa valmistui rahtiterminaali ja vuosituhannen vaihteessa matkustajaterminaalia laajennettiin. Rahtitoimintaa lentoasemalla vilkastutti entisestään toisen rahtiterminaalin valmistuminen vuonna 2003.

2000-luvun alusta lähtien lentoaseman alueelle on kehitetty LogiCity-nimellä tunnettua logistiikkakeskusta.

Turun lentoasemaa ovat kohdanneet monenlaiset vaikeudet, kuten Pomponrahkan Natura-aluekiista lentoaseman eteläpuolella, matkustajaliikenteen kasvun pysähtyminen ja reittiyhteyksien lakkauttaminen. Viime vuosien aikana lentoasema on osoittanut kuitenkin elpymisen merkkejä erityisesti vilkkaan rahtitoiminnan sekä lentoasema-alueen tehokkaan markkinoinnin ansiosta.

Lentoaseman ympäristölupa odottaa ratkaisua. Pomponrahkan Natura-alue on kuivunut ja sieltä on hävinnyt kiiltosirppisammal. Lentoaseman jatko on vaatinut hallitukselta poikkeuslupaa Natura-alueen olosuhteiden heikentämiseen.

Finavia valitsi Turun lentoaseman vuoden lentoasemaksi vuonna 2011. Rahtimääriltään lentoasema oli vuonna 2012 toiseksi suurin 8 012 kauttaan kulkeneen rahtitonnin perusteella.

Syksyllä 2014 Finavia sulki terminaali 2:n öljyvuodon takia, jonka takia halpalennot siirtyivät pääterminaaliin. Kesällä 2015 Finavia päätti terminaali 2:n purkamisesta öljyvuodon aiheuttaman vahingon suuruuden takia, siirtäen halpalennot pääterminaalin alakerran remontoituihin tiloihin.

Toukokuussa 2019 Wizz Air aloitti lennot Turusta Krakovaan kahdesti viikossa, keskiviikkoisin ja sunnuntaisin. Heinäkuusta 2019 Wizz Air alkoi lentää Turusta Lontoon Lutoniin tiistaisin, torstaisin ja lauantaisin sekä Pohjois-Makedonian Skopjeen keskiviikkoisin ja sunnuntaisin. Norjalainen Air Leap alkoi lentää Turusta Tukholman Arlandaan kahdesti arkipäivisin elokuusta 2019 alkaen. Kesällä 2020 Wizz Air aloitti kaksi uutta reittiä Turusta Georgian Kutaisiin sekä Kyproksen Lárnakaan.

 Liikenneyhteydet lentoasemalle 
Lentoasema sijaitsee valtatien 9 ja kantatien 40 tuntumassa. Turun satamaan on matkaa noin kymmenen kilometriä ja Turun rautatieasemalle kahdeksan kilometriä. Turun paikallisliikenne eli Föli liikennöi arkisin ja lauantaisin keskimäärin 15 minuutin vuorovälillä, sekä sunnuntaisin keskimäärin 30 minuutin vuorovälillä reitillä lentoasema – linja-autoasema – keskusta – satama. Terminaalin edestä saa taksin kaikkina vuorokaudenaikoina.

 Lentoyhtiöt ja reittikohteet 
+ 
Nykyiset reittilennot Turusta Lentoyhtiö Kohde airBaltic  Riika PopulAirMaarianhamina Scandinavian Airlines  Tukholma ja Kööpenhamina Wizz Air Gdańsk

+ 
Entiset lentoyhtiöt ja kohteet Lentoyhtiö Kohde airBaltic  Oulu Air Botnia  Maarianhamina, Oulu, Vaasa Eesti Lennukompanii  Tallinna Finnair  Oslo, Oulu, Pori, Tampere, Tukholma, Helsinki, Maarianhamina  Jet Air Gdánsk Lufthansa CityLine  Hampuri Nordic Regional Airlines  Tallinna Norwegian Air Shuttle  Alicante, Tukholma  Ryanair  Barcelona, Bryssel, Lontoo, Málaga Scandinavian Airlines  Kööpenhamina Turku Air  Maarianhamina, Tallinna Wingo xprs  Tampere, Tukholma, Oulu Wizz Air  Budapest, Krakova, Lontoo-Luton, Riika, Rooma, Varsova
pienoiskuva|Lentoaseman kiitotie talvella 2021.
Turku Airin avaus Tallinnaan floppasi – ensilennolle ei matkustajia TS.fi 16.4.2012 Turku Air upphör att flyga Åbo-Mariehamn-Åbo 

 Tilastot 

+ Matkustajamäärät Turun lentoasemalla vuosittain Vuosi  Kotimaa  Ulkomaat  Yhteensä  Muutos 2005 119 398  208 796  328 194 +2,2 %  2006 127 582  212 338  339 920 +3,6 %  2007 130 666  178 116  308 782 −9,2 %  2008 102 003  216 094  318 097 +3,0 %  2009 90 746  187 275  278 021 −12,6 %  2010 104 533  252 726  357 259 +28,5 %  2011 116 631  260 923  377 554  +5,7 %  2012 109 995  344 953  454 948  +20,5 %  2013 96 388  228 279  324 667  −28,6 %  2014 93 107  204 751  297 858  −8,3 %  2015 102 095  210 010  312 105  +4,8 % 2016 97 680  226 397  324 077  +3,8 % 2017 106 022  227 582  333 604  +2,9 % 2018 105 746  263 686  369 432  +10,7 % 2019 106 825  346 102  452 927  +22,6 % 2020 25 251  87 334  112 585  -75,1 % 2021 4 906  46 180  51 086  -54,6 % 2022 14 665  118 857  133 522  161,4 % 20237 307225 736233 043 +75,0 % 20246 262248 752255 014 +9,4 % 

pienoiskuva|centre|650px|Turun lentoaseman rahtiterminaaleja vuonna 2008.
+ Lastatun ja puretun rahdin ja postin määrä Turun lentoasemalla vuosittain tonneina vuoteen 2012 Vuosi  Kotimaanrahti  Kotimaanposti  Kansainvälinenrahti  Kansainvälinenposti  Yhteensä  Muutos 2006 132  260  2 883  3  3 278 +9,8 %  2007 50  102  3 304  3  3 459 +5,5 %  2008 43  0  4 650  1  4 695 +35,7 %  2009 157  0  6 761  0  6 919 +47,4 %  2010 72  0  6 988  0  7 061 +2,1%  2012       8 012 +13,5% 
+ Lastatun ja puretun rahdin ja postin määrä Turun lentoasemalla vuosittain tonneina vuodesta 2019 Vuosi  Kotimaan rahtija posti  Kansainvälinenrahti ja posti  Yhteensä  Muutos 2019 169  3 692  3 861  2020 1  3 855  3 856 –0,1%  2021 393  2 177  2 570 –33,4%  2022 2  1 042  1 044 –59,4% 

 Vaaratilanteet 
25. lokakuuta 2017 CityJetin operoima Scandinavian Airlinesin lento Tukholmasta Turkuun menetti laskeutumisessa hallinnan. Lentokone lähti oikea kylki edelle luisuun loskaisella kiitotiellä. Tähän syynä oli, ettei koneen vauhti hiljentynyt odotetulla tavalla. Koneessa oli 88 matkustajaa ja neljä miehistön jäsentä. Tapahtumasta ei aiheutunut henkilövahinkoja, mutta kone lähetti mayday-hätäkutsun. Onnettomuustutkintakeskus suoritti tapahtumasta tutkinnan ja lopullinen raportti julkaistiin vuosi tapahtuman jälkeen. OTKES antoi neljä eri suositusta, jotta vastaavat tapahtumat voidaan välttää.

13. kesäkuuta 2019 Wizz Airin Airbus A320-kone Puolan Gdanskista Turkuun ajautui laskeutumisvaiheessa ukkosrintamaan. Koneesta ilmoitettiin Turun lennonjohdolle teknisistä vioista. Lentokone kuitenkin laskeutui turvallisesti Turkuun ilman henkilövahinkoja. Lentokoneeseen oli osunut salama ukkosrintaman läpi lennettäessä. Salamanisku aiheutti hälytyksen suuresta ilmaliikenneonnettomuuden vaarasta.

 Lähteet 
Finavia – Turun lentoaseman historiikki
Finavia – Turun lentoasema

 Viitteet 

 Aiheesta muualla 

Finavia – Turun lentoasema
Suomen ilmailukäsikirja – Turun lentoasema 
Pilot Turku 

Lentoasema
Lentoasema
Luokka:Suomen lentoasemat
Luokka:Seulonnan keskeiset artikkelit
Luokka:Lentokenttä (Turku)